DTAC-ADVANC กอดคอวิ่งสวนตลาด! โบรกฯแนะสะสม มองการแข่งขันลดลง หนุนรายได้เพิ่ม
DTAC-ADVANC กอดคอวิ่งสวนตลาด! โบรกฯแนะสะสม มองการแข่งขันลดลง หนุนรายได้เพิ่ม
DTAC-ADVANC กอดคอวิ่งสวนตลาด! โบรกฯแนะสะสม มองการแข่งขันลดลง หนุนรายได้เพิ่ม
3 ก.ย. 2562

ผู้สื่อข่าวรายงานว่า ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ปิดตลาดภาคเช้า อยู่ที่ระดับ 63.75 บาท ปรับตัวขึ้น 1 บาท หรือ 1.59% ด้วยมูลค่าการซื้อขาย 562.02 ล้านบาท
ด้านราคาหุ้น บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC อยู่ที่ระดับ 233 บาท ปรับตัวขึ้น 5 บาท หรือ 2.19% ด้วยมูลค่าการซื้อขาย 937.88 ล้านบาท ขณะที่ดัชนีโดยรวมปิดตลาดภาคเช้าปรับตัวลดลง 1.98 จุด
ด้านบล.ไอร่า แนะ”ซื้อเล่นรอบใหญ่”หุ้น DTAC ระดับราคาน่าจะพักฐานราคาเสร็จแล้วและเตรียมจะไต่ระดับสูงขึ้นตามสัญญาณซื้อที่จะมีแนวต้านเป้าหมายหรือ Target ถัดไปที่ 66.50 บาทเป็นอย่างน้อย โดยให้แนวรับ 62.00-61.00 บาท แนวต้าน 64.50-66.50 บาท และ Stop Loss 59.00 บาท
ขณะเดียวกัน บล.เมย์แบงก์ กิมเอ็ง ระบุในบทวิเคราะห์ โดยคาดว่า เดือนกันยายน 2562 ถือเป็นเดือนที่มีการประชุมธนาคารกลางสำคัญหลายแห่งทั่วโลก ซึ่งแน่นอนว่าในสถานการณ์ปัจจุบัน แนวโน้มเศรษฐกิจทั่วโลกโดยแรงกดดันหนักจากปัญหาสงครามการค้าที่ยืดเยื้อ ดังนั้นจึงคาดว่าหลายธนาคารกลางมีโอกาสที่จะดำเนินนโยบายผ่อนคลายมากยิ่งขึ้น นำโดย การประชุม ECB วันที่ 12 กันยายน ตลาดคาดหวังอาจจะมีการปรับลดอัตราดอกเบี้ยเงินฝากลงอีก 0.1% หรืออาจจะมีการอัดฉีดวงเงินก้อนใหม่เพื่อเข้าฟื้นฟูเศรษฐกิจที่อ่อนแอ ส่วนการประชุม FOMC เดือนนี้ จะจัดขึ้นวันที่ 17-18 กันยายน ซึ่งถือเป็นจุดสำคัญที่ทั่วโลกต่างจับตามอง
โดยคาดว่า FED มีโอกาสปรับลดอัตราดอกเบี้ยนโยบายลงอีก 0.25% สู่กรอบ 1.75-2.0% ส่วนการประชุม BOJ 18-19 กันยายน คาดจะยังคงทิศทางดอกเบี้ยเช่นเดิม เช่นเดียวกับการประชุม กนง. ในวันที่ 25 กันยายน นี้ ซึ่งน่าจะคงอัตราดอกเบี้ยที่ 1.5% (หลังรอบก่อนปรับลด 0.25% สวนตลาดคงที่) โดยสรุปจากโดยรวมจะพบว่าหากเศรษฐกิจทั่วโลกยังอ่อนแอเช่นนี้ คาดจะเอื้อต่อโอกาสการดำเนินนโยบายผ่อนคลายเพิ่มเติม จำกัด Downside Risk ของ SET
Investment Theme : สัปดาห์นี้ประเมินกรอบการแกว่ง SET ที่ 1,620-1,665 จุด จังหวะย่อตัวทยอยตั้งรับ เน้นสะสมหุ้นในกลุ่ม Domestic Plays (ค้าปลีก, โรงไฟฟ้า, โรงพยาบาล, นิคมฯ, ท่องเที่ยว, สื่อสาร)
ด้าน บล.กสิกรไทย ระบุในบทวิเคราะห์ โดยเน้น กลยุทธ์การลงทุน ถือครองเงินสด 15-20% ของพอร์ท สะสมหุ้นกลุ่มที่แข็งกว่าตลาด ดังนี้
1) กลุ่มหุ้นที่ได้ประโยชน์จากมาตรการภาครัฐ CPALL AMATA BTS ORI TFFIF
2) กลุ่มปันผลสูง JASIF LH TISCO TCAP
3) กลุ่มสื่อสารได้ประโยชน์จากการแข่งขันลดลง (รายได้เพิ่ม ต้นทุนลด) TRUE DTAC ADVANC INTUCH
4) กลุ่มที่ได้ประโยชน์จาก IMO 2020 TOP PRM BGC
5) กลุ่มที่ได้ประโยชน์จากตัวเลขนักท่องเที่ยวจีนฟื้น AOT ERW MINT CENTEL
6) ปัจจัยเฉพาะตัว CPF GUNKUL TPCH JWD JAS SAWAD OSP TKN
 
 